उता, वर्तमान सत्तारूढ घटकहरू भने एमाले र उनका सहयोगी दलहरूको यो भनाइ सोह्रै आना गलत भएको बताइरहेका छन् । सार्वभौम संसदले चुनेको प्रधानमन्त्रीलाई यसो गर वा त्यसो नगर भनेर दबाब दिनु सर्वथा अनुचित हो भन्दै उनीहरूले थप यसो पनि भनेका छन्, एमालेले प्रचण्डलाई राष्ट्रवाद सिकाउनु आवश्यक छैन । उनले मुलुकको मुड पनि बुझेका छन् र मुलुकका लागि के गर्दा ठीक हुन्छ, त्यो अवश्य गर्नेछन् ।
